La divorco de TEJO kaj UEA eniras ŝtorman fazon. La ĝenerala direktoro de UEA malpermesis al TEJO-volontuloj paroli kun laborantoj de UEA, asertas la prezidanto de TEJO.
#000000
Dum la komitata kunsido de TEJO en aprilo oni akuzis la Centran Oficejon pri "rekta sabotado" de TEJO, ĉar la nova statuto de la sendependiĝanta junulara sekcio de UEA daŭre ne estis registrita ĉe la nederlandaj oficialaj instancoj. Poste la statuto fine estis registrita, sed evidente restas grandaj problemoj en la rilatoj inter la estraro de TEJO kaj la Centra Oficejo.
#000001
– La situacio inter UEA kaj TEJO parte malblokiĝis pro la ekhavo de jura personeco. Tio ebligis al ni malfermi bankokonton kaj danke al tio TEJO povas mem elpagi monon sen dependi de la Centra Oficejo, kiu post 8-taga pretekstumado de la ĝenerala direktoro efektivigis la petitan ĝiron de parto de la rimedoj de TEJO de la UEA-kontosistemo al la nova bankokonto de TEJO, rakontas la prezidanto de TEJO, Michael Boris Mandirola.
#000002
Tamen UEA daŭre ne permesas, ke respondeculoj de TEJO rekte aliru la datumbazon de la asocio ekzemple por vidi la staton de la kontoj de TEJO, li aldonas.
#000003
– Krome la kunlaboro kun UEA bedaŭrinde malboniĝas. La ĝenerala direktoro malpermesas kontaktadon inter la stabo de UEA kaj tiu de TEJO, eĉ inter la volontuloj de la CO, por eviti ke la kunlaboro povu funkcii malgraŭ la problema rilato inter ŝi mem kaj la aktivuloj de TEJO.
#000004
Ne nur la prezidanto de TEJO, sed pluraj aliaj fontoj asertas, ke la volontuloj de TEJO en la Centra Oficejo ne plu rajtas paroli kun laborantoj de UEA pri oficaj aferoj. Tion spertis ankaŭ oficistoj de UEA, al kies demandoj TEJO-oficistoj respondis, ke ili ne rajtas paroli.
#000005
– Kompreneble tiu informo estas komplete erara, kaj la ideo en si mem estas absurda. Aliflanke estas ja tiel, ke mi petis al Veronika diri al la oficistoj, ke TEJO-estraranoj ne rajtas doni laboron al ili sen ŝiaj scio kaj permeso.
#000007
Libera Folio: Tamen laŭ fontoj de Libera Folio, volontuloj de TEJO ne plu rajtas paroli kun UEA-oficistoj pri oficaj aferoj, sed ili ja rajtas paroli pri personaj aferoj. Ĉu povas temi pri ia miskompreno?
#000008
La konflikto inter TEJO kaj la ĝenerala direktoro de UEA ekbolis ankaŭ en la diskutejo de la komitato de UEA, kie Boris Mandirola esprimis sian malkontenton pri la laboro de Veronika Poór:
#000011
Alklaku por kunhavigi ĉe Twitter(Malfermiĝas en nova fenestro)Alklaku por kunhavigi ĉe Facebook(Malfermiĝas en nova fenestro)Alklaku por kunhavigi per Telegramo(Malfermiĝas en nova fenestro)
#000020
Vi ne povis malfermi konton antaŭ via sendependiĝo? Mi pridubas tion.
#000027
Vi parolas pri UEA kiel »plenkreskula organiz[aĵ]o«. Kiu estas TEJO? TEJO eble estis iam forumo de junuloj, nun eĉ 35-jaraĝaj esperantistoj povas esti membro de TEJO. Ĉu junulara? Kiel la komunista organizaĵo de la Germana Demokratia Respubliko »FDJ« estis gvidataj de geavoj, TEJO estas certe ne pli longe junulara organizaĵo. La estraro de »FDJ« amis la mem-trompadon, evidente vi ankaŭ!
#000032
Permesu ankaŭ tion rimarkon: Dum la kontraŭ-geja fi-kampanjo fare de partoj de la TEJO-estraro kontraŭ kunlaborantoj de CO mi ne havis la impreson, ke »TEJO efektive ĉiam havis la intencon kiel eble plej bone funkcii kiel parto de UEA«.
#000034
La TEJO estrarano ne plu rajtas plendi pri "fari siajn proprajn erarojn". TEJO ne estas nur ia ludo. La (volontule alprenita) tasko komencas per plenumi tiujn respondecojn.
#000042
TEJO ne estas ies apartenaĵo, nek privata projekto; ĝi estas respondeco.
#000043
La preparado de la sendependiĝo de TEJO fare de la TEJO-estraro estis evidente fuŝaĵo. Fuŝa, kiel la uzado de subvencioj de la Eŭropa Unio fare de la TEJO-estraro, fuŝa, kiel la propra librotenado ktp. Ĉu vi ne preparis kontrakton kun UEA pri la multaj administraj demandoj? Ĉu vi pensis, ke venos ia feino kaj klarigos ĉion?
#000045
Ne gravas, ĉu ankaŭ membroj de TEJO estas en la datumbazo de UEA. UEA estas la posedanto de tiu datumbazo, ne la nun sendependa TEJO. Ĉu vi demandis la membrojn de UEA, ĉu tiuj pretas akcepti, ke vi kiel nun sendependa organizaĵo tralegas la personajn informojn? La datoj de viaj "propraj membroj" en tiu datumbazo entenas ne nur informojn koncerne TEJO. Ĉu vi scias nenion pri la konfidenco de propraj datoj?
#000046
La TEJO-estraro turmentis la Eo-movadon dum jaroj pro la sendependiĝo. Sed evidente sen ia ajn plano. Kaj nun – denove kiel dekjara knabo – vi kulpigas la Centran Oficejon pri viaj propraj eraroj. Via senkapableco estas ne mezurebla!
#000048
Vi parolas pri la reputacio de TEJO. Kia reputacio? Vi ne kapablis respekti la regulojn de la Eŭropa Unio koncerne subvencioj. Vi ne kapablis respekti la statuton de UEA. Vi ne kapablis klarigi mem la demandon de registrado de via asocio. La kvereloj pri IJK en Afriko estis katastrofaj. Kia reputacio? Vi verŝajne vivas en mem-konstruita kastelo el aero.
#000049
TEJO kaj UEA jes faris kontrakton pri kunlaboro ( ), sed la tuto estas tia mikspoto de dependeco kaj de sendependeco ke estis antaŭvideble ke estos problemoj.
#000051
Nu, se TEJO estas sendependa, kial la Ĝenerala Direktoro de alia organizo devu, aŭ eĉ rajtu, decidi pri kiel ĝi elspezas sian monon? Tio ne kongruas kun sendependeco, kaj tre probable iam estos problemoj pro tio.
#000053
Mi ne havas opinion pri la sendependiĝo mem, sed ŝajnas al mi ke oni tre malbone planis ĝin, kaj pri tio kulpas ambaŭ UEA kaj TEJO.
#000054
La Regularo pri Kunlaboro specife diras: "La Centra Oficejo en ĉi tiu regularo estas la Oficejo de UEA". Kaj ĝi diras: "La Centra Oficejo pagas sumon el la monrimedoj de TEJO". Kaj poste ĝi parolas pri la rajtoj de la Ĝenerala Direktoro rilate al pagoj. Kaj ĝi ankaŭ diras ke TEJO ricevas "la konsilojn kaj kunlaboron de la Ĝenerala Direktoro kaj de aliaj oficistoj de UEA".
#000056
Joop: "ĝenerala direktoro de TEJO ... Veronika Poor. Do teĥnike ŝi ne estas la ĝenerala direktoro de alia organizo":
#000059
kun intereso ricevis vian komenton alskribita Joop Kiefte. La unua punkto, pri dekjareco, kvankam tuj malpruvebla, estos en respekto de via moŝto diligente konsiderata. La dua punkto pri fuŝa sendependiĝo sen plano, estas interesa vidpunkto. Pretervidante la laboron kiun mi mem metis en tio, mi iel povas imagi vian pravecon en tio. Sed ni lasu tion prijuĝi ĝis la punkto tri, la aliro de la propraj datumoj. Vi ĉi tie asertas diversajn malpravaĵojn. Unue, se TEJO ne havas aliron al la datumoj de siaj membroj, TEJO ne estas ĝuste dirite memstara kaj ne stirebla de supera organizo kiel tion petas la kunlaboro de Eŭropaj kaj alisence Internaciaj Instancoj, kiu ebligis al ni la plej grandan parton de la progreso de Esperanto en formalaj ĉirkaŭaĵoj dum multa tempo. Cetere vi alportas la punkton havi aliron al propraj datumoj ĉe banko, pri kio mi volas informi vin ke laŭ la preskaŭ ĉie validaj leĝoj ĉiuj havas rajton al plena aliro al datumoj pri si mem ĉe ajna organizo, ankaŭ ĉe banko, kaj mi rekomendas ke vi pri tio trarigardu la kondiĉojn de via banko. Se tio ne estas permesata, serĉu alian bankon kaj eble iru al kortumo, ĉar tio estas kontraŭleĝa.
#000061
Iom pli da informoj en nova komento ĉe la grupo Komitato de UEA: "la datumoj de TEJO estas samtempe niaj datumoj." –Mark Fettes.
Li diras ankaŭ, ke TEJO ne volas observi la datum-protektan politikon, sed volas kunhavigi ĝin kun jure apartaj Landaj Sekcioj.
Li daŭras, por diri: "Do, nepras havi komunan datumprotektan politikon por eviti tiajn konfliktojn."
#000067
(Mi alivortumas mian reagon al antaŭnelonga artikolo de Komitatano Z en la Balta Ondo Tie mi parolis pri la graveco kompreni nian movadon en la kunteksto de aliaj internaciaj organizoj. Sube mi fokusiĝas sur la nuntempa, akra, tro boliganta krizo de TEJO-UEA).
#000068
Ni ne forgesu, ke la nuntempa mondo radikale ŝanĝiĝas parte pro la influo de junuloj: Yahoo, Guglo, Fejsbuko. Io simila multe el ni Esperantistoj atendas de TEJO kaj de similaj aroj de junaj Esperantistoj (35 jaroj ne plu estas junulo, tamen, aŭ ĉu estas?). TEJO povas ludi la plej signifoplenan rolon en la sukceso de la tradicia movado, kaj ke "maljunuloj" kiel mi ne forgesu tion.
#000070